Seke her serre emser zî wisar pê pêro renganê xo rîyê xo mojna. 2 mengan ra nata Amed, Riha, Mêrdîn û Êlihî de wisar esto, herêma Serhedî de zî wisar hêdî hêdî dîyeno. Kurdîstan de zîldayîşê vilikan ra dima dîmenê weşî zî vejîyayî wertê. Bi taybetî anemoneyanê ke sey vilikanê sûran  zî zanîyenê xoza bi rindîya xo ya bêhempaye xemilnaye.
Anemoneyê (Ranunculaceae) ke erazîyan de, herê hîyî de û cayanê ke tîje gênê de resenê û menganê sibate-gulane de zîl danê, dergîya înan qasê 15-45 cm a.
